Gan ddefnyddio fframwaith EntreComp, gwerthuswch yn feirniadol eich creadigrwydd a'ch menter eich hun ac ystyried sut y gallech chi ddatblygu sgiliau creadigol a mentrus dysgwyr cynradd trwy'ch addysgeg eich hun.
[bookmark: _GoBack]Gwelir lawer o ddadlau wrth ddiffinio creadigrwydd gan ei fod yn ymwneud â “phroses, cynnyrch ac unigolion” (Duffy, 2007 dyfynnwyd yn Gealy a Rees, 2010, t.81) a diffinia’r N.A.C.C.C.E (1999, t.30) greadigedd fel “imaginative activity fashioned so as to produce outcomes that are both original and of value”. Cysyllta elfennau o ddiffiniadau creadigrwydd Robinson (2015) â Barnes (2015) wrth esbonio mae creadigrwydd yw’r gallu i gyfuno dau syniad neu fwy i greu syniad newydd. Anghytuna Feldman, Csikszentmihalyi a Gardner (1994) oherwydd mae’n rhaid i’r syniad fod yn un sy’n newid y byd.  Esbonia Csikzentmihalyi (1997) bod datblygiadau creadigrwydd yn ganolog i’n bywydau megis y ffon symudol a cheir. Teimlir bod nifer o elfennau gwahanol yn cyfuno i ddiffinio creadigrwydd.
Cydnabyddir bod gan bobl gwahanol farn am nodweddion creadigrwydd a’i bod yn cysylltu. Cred Sharp (2004) mae nodweddion creadigrwydd yw dychymyg, gwreiddioldeb, cynhyrchedd drwy feddwl dargyfeiriol, datrys problemau a chreu rhywbeth sydd o werth. Cytuna Fisher a Williams (2004) â hyn gan esbonio bod gwreiddioldeb yn hanfodol i greadigrwydd ond gall y syniad gwreiddiol fod yn adfyfyriad ar yr hyn mae’r unigolyn wedi gwneud yn barod.  Ond, cred Kauffman (2016) bod creadigrwydd yn cynrychioli rhywbeth newydd, gwahanol neu arloesol ynghyd â defnyddiol ac yn bwrpasol. Cytunir yn gryf â Sharp (2004) a Kauffman (2016) gan fod angen yr holl elfennau i allu creu rhywbeth sydd o werth ac sy’n dangos creadigrwydd pobl.  
Diffinia The Quality Assurance Agency for Higher Education (2012) menter addysg fel y gallu i esblygu sgiliau disgyblion i feddwl am syniadau gwreiddiol a’u gweithredu. Trwy fenter addysg, caiff disgyblion gyfleoedd i ddatblygu sgiliau creadigol, adnabod cyfleoedd a datblygu sgiliau gydol oes, sydd yn cysylltu â gwaith Donaldson (2015). Dengys ymchwil gan Ofsted (2011) bod gweithgareddau menter yn helpu disgyblion i ddatblygu sgiliau gweithio mewn tîm a datrys problemau ond mae athrawon sydd heb radd busnes yn cael hi’n anodd addysgu elfennau economaidd i ddisgyblion gan nad oes ganddynt ddealltwriaeth effeithiol o’r meysydd. Ond, gwelwyd mewn ymchwil gan Kitzinger (1997) bod gormod o weithio mewn tîm yn gallu effeithio’n negyddol ar ddisgyblion oherwydd maent yn llai tebygol o feddwl yn wahanol i’r disgyblion eraill. Amlygwyd gan ystod o awduron nad yw’r addysgu presennol yn paratoi disgyblion i’r byd gwaith a bod angen mwy o gyfleoedd arnynt i ddysgu trwy wneud (Svitak, 2015, Strauss, 2014). Credir bod angen cyfleoedd ar ddisgyblion i fentro ar syniadau newydd ac i brofi methiant i annog arloesi gan ei fod yn elfen anhepgor i’r byd busnes (Schumpter, 2008). Esbonia Robinson (2006, dyfynnwyd yn Turner a Mulholland, 2017) bod ysgolion yn y Deyrnas Unedig yn addysgu disgyblion allan o greadigrwydd ac arloesedd. Cryfha’r ddadl gan Beghetto (2010) wrth esbonio bod gweithgareddau cyffredin mewn ysgol yn rhwystro creadigrwydd yn lle gwneud cynnydd. Gwelwyd tystiolaeth hyn gan Land a Jarman (1993) gan fod 98% o blant pump oed yn greadigol a sylwir ei bod yn gostwng i 12% yn bymtheg oed. Esbonia Donaldson (2015, t.28) pwysigrwydd ysgolion i gynnig cyfleoedd creadigol fel bod “pobl ifanc yn symbylu eu dychymyg mewn ffyrdd sy’n eu cyffroi… ac yn meithrin meddwl creadigol”.
Esbonia Robinson (dyfynnwyd yn Buie, 2005) mae creadigrwydd yw’r cod genynnol o addysg ac mae’n hanfodol i’r byd rydym yn byw ynddi. Noda Roger Mativity (2013) bod creadigrwydd yn werthfawr i fywyd presennol oherwydd globaleiddio a’r byd technolegol. Yn ôl y World Economic Forum (2016) nid oes rhai swyddi yn bodoli i’r disgyblion sydd yn dechrau addysg nawr. Teimlir bod creadigrwydd yn annatod i fywyd oherwydd teimla pobl  bleser a boddhad wrth lwyddo mewn gweithgaredd creadigol. Dengys yng ngwaith Craft (2001) bod creadigrwydd yn datblygu sgiliau annibyniaeth, brwdfrydedd a chymhelliad disgyblion. Cydnabydda Burnard (2006), Davies (2002 dyfynnwyd yn Shaheen, 2010) pwysigrwydd creadigrwydd yn yr economi i gyrraedd cyflogaeth uwch ac ymdopi â chystadlaethau'r byd gwaith. Gellir dadlau nad yw creadigrwydd yn cael llawer o flaenoriaeth mewn ysgolion gan nad yw’r system addysg bresennol yn cynyddu creadigrwydd disgyblion oherwydd cwricwlwm gorlawn (Clegg, 1999). Sonia Grigg (2015) bod fod yn greadigol yn cymryd llawer o amser ac yn anodd mesur a rheoli. I asesu creadigrwydd, gellir defnyddio prawf Torrance wrth fesur y 4 elfen ganlynol sef rhuglder, hyblygrwydd, manylder a gwreiddioldeb. Amlygir bod y system addysg yn atal creadigrwydd mewn ysgolion oherwydd mae’r addysgu yn ffocysu ar gaffael gwybodaeth ond mae’n anodd gwybod pa wybodaeth sydd angen i’r dyfodol felly mae’n rhaid sicrhau bod sgiliau menter a chreadigrwydd yn cael eu haddysgu (Parnes, 1970 a Scoffham, 2003).
Wrth son am rôl oedolion a’r disgyblion, cysyllta hyn â Pedagogaeth, Androgogaeth a Heutagogaeth, bod athrawon a’r disgyblion yn gallu cymryd cyfrifoldebau o’i dysgu o fewn y tair elfen. Pedagogaeth yw’r elfen a gwelwyd mewn rhan fwyaf o ysgolion ble mae’r plentyn yn ganolog i’r dysgu er mae’r athro sy’n ei arwain. Eglura Grigg (2015) bod mwyafrif o athrawon newydd gymhwyso yn tueddi addysgu'r ffordd yma oherwydd nad ydynt yn ddigon hyderus i adael y disgyblion i arwain. Yr elfen Heutagogaeth sy’n cysylltu mwyaf â chreadigrwydd gan mae’r plentyn sydd yn arwain gyda’r oedolyn fel hwylusydd i’r broses. Gwerthuswyd y disgybl fel arweinydd gan Cairns (2000 dyfynnwyd yn Blaschke, 2012) wrth egluro bod pobl yn datblygu hyder ac yn gallu datrys problemau mewn ystod o sefyllfaoedd. Heutagogaeth yw’r ffordd fwyaf effeithiol o ddysgu yn ôl Blaschke (2012) wrth ddatblygu sgiliau gydol oes i ddisgyblion megis bod yn gritigol ac effeithiol i’r byd gwaith.
Cydnabyddir bod rôl yr oedolyn yn hanfodol i ddatblygu creadigrwydd gan mae saith mlynedd gyntaf y plentyn yw’r amser lle mae’n datblygu fwyaf (Bruce, 2007 dyfynnwyd yn Gealy a Rees, 2010). Gŵyr pawb bod gwersi creadigol yn denu diddordeb disgyblion i annog chwilfrydedd i’r byd sydd o’u cwmpas ac nid oes yn rhaid i athrawon fod yn greadigol. Dengys lawer o ymchwil mae nodweddion athrawon creadigol yw bod yn frwdfrydig, yn cymryd risgiau ac sydd â dealltwriaeth dda o’i lefelau creadigol unigol (Jones a Wyse, 2004 a Fryer 1996). Trafoda Barnes (2015) bod athrawon creadigol ag arddull effeithiol o addysgu yn bersonol i’r plentyn, yn parchu’r disgybl a bod ganddynt ffocws clir o’r amcanion dysgu. Dengys ymchwil gan The Economist Intelligence Unit (2018) bod 29% o athrawon y Deyrnas Unedig a’r gallu i addysgu creadigrwydd yn effeithiol i gymharu â gweddill o’r byd sydd â 27%. Credir bod nifer o athrawon a’r rhagfarn nad ydynt yn greadigol a methu ysbrydoli disgyblion. Heriwyd y syniad gan Ambrose (2005, t.285) trwy esbonio “there are no absolutely noncreative or perfectly creative teachers”. Rhaid sicrhau bod bob aelod o staff ysgolion yn cael cefnogaeth gan aelod proffesiynol megis arlunydd, cerddor neu ddawnsiwr er mwyn datblygu hunan hyder a dealltwriaeth o amlygu creadigrwydd o fewn ei haddysgu (Cremin, Barnes a Scoffham, 2009).
Nod y Fframwaith EntreComp (2016) yw meithrin medrau entrepreneuriaeth aelodau Ewrop a sicrhau bod y sgiliau sy’n eu datblygu mewn addysg yn cael eu defnyddio yn y gwaith. Gellir defnyddio’r fframwaith i ddatblygu’r cwricwlwm a gweithgareddau sydd yn datblygu entrepreneuriaeth fel cymhwysedd ac asesu dealltwriaeth dysgwyr. Adnabuwyd 15 cymhwysedd yn y fframwaith sydd wedi ei rannu mewn i dri ran sef adnoddau, syniadau a chyfleoedd a gweithredu a gellir gweld cysylltiadau rhwng y tri. Gan ddefnyddio’r fframwaith, rwyf am hunan asesu o fewn dau gymhwysedd sef ‘Creadigrwydd’ a ‘Dysgu drwy brofiad’. Teimlaf fel bod gennyf gryfderau a gwendidau o fewn y pymtheg cymhwysedd ond teimlaf mai dyma’r tri sydd angen gwella.
Wrth feddwl am fy nghreadigrwydd, credaf fod gennyf elfennau o feddwl creadigol wrth addysgu gan ddefnyddio’r awyr agored a gwrthrychau mewn safbwynt arall fel gwelir yn enghraifft 1. Ar brofiad addysgu proffesiynol, ges gyfle i addysgu disgyblion Meithrin a Derbyn am fesur safonol ac ansafonol. Wrth feddwl am fesur ansafonol, rhoddais gyfleoedd i’r disgyblion i ddefnyddio ffyn lolipop, blociau ‘multilink’ ac ystod o wrthrychau eraill i fesur briciau chwarae, hyd y twba tywod ac adnoddau tu allan. Ymwna hyn â agwedd i fod yn ‘agored a’n chwilfrydig’ sef “rwyf yn gallu archwilio ffyrdd newydd i ddefnyddio adnoddau presennol” ond i gyrraedd lefel 3 creadigrwydd credaf fod angen i mi ddatblygu fy nealltwriaeth o sgiliau a’r cymhwysedd i allu eu defnyddio mewn sefyllfa newydd. I addysgu amserau’r cloc i Flwyddyn 1, fe ddysgais gân a symudiadau oedd yn cyd-fynd â bob chwarter awr i’r disgyblion (enghraifft 2). Er mae symudiadau syml oeddent, credaf fod y symudiadau wedi fy helpu i addysgu’r cysyniad amser cloc yn fwy effeithiol  Daw hyn o dan agwedd ‘ i arloesi’ a lefel 2 y fframwaith sef “ datblygu syniadau a gall helpu pobl eraill”. I gyrraedd lefel 3, mae angen i mi feddwl sut gallaf addysgu bob amser sydd ar y cloc er enghraifft 5 munud wedi, 10 munud wedi gan ddefnyddio symudiadau. Nid wyf yn hyderus wrth feddwl am syniad gwreiddiol ac felly yn ymchwilio am syniadau ar y rhyngrwyd a apiau megis Pinterest. Teimlaf fod angen i mi geisio cymryd risgiau a defnyddio’r amgylchedd sydd o’m hamgylch. Dengys yng ngwaith Boden (2001) a Craft (2001) bod athrawon creadigol yn fwy hyderus i gymryd risg nag athrawon llai creadigol. Gall hyn fod achos bod ganddynt fwy o ddealltwriaeth a hunan hyder i ddangos eu sgiliau creadigol personol a'u bod yn fwy parod i fethu er mwyn dysgu.
Cydnabyddaf fod adfyfyrio yn ddull hanfodol fel athrawes i addasu fy nghynllunio, asesu ac i wella fy nealltwriaeth o’r ffordd orau i addysgu. Dywed Nolan a Sim (2011) bod athrawon anhygoel yn defnyddio sgiliau adfyfyrio uwch i werthuso  syniadau a gweithredu newidiadau. Teimlaf fy mod yn dysgu mwyaf drwy brofiad wrth addysgu gwersi sy’n llwyddiannus a rhai gwersi aflwyddiannus. Enghraifft o hyn oedd gwers atalnodi gyda phlant Blwyddyn 3, ble oedd angen rhoi’r atalnodi o fewn y paragraff. Er nad oeddwn wedi mynd dros lawer o’r eirfa a’r darn cyn dechrau nid oedd y disgyblion yn gallu cwblhau’r wers yn annibynnol (enghraifft 3). Newidiwyd y strategaeth fel bod y disgyblion yn gweithio fel grŵp a fy mod yn mynd dros y gwaith mewn mwy o ddyfnder gyda’r plant. Cysyllta hyn â lefel 3 agwedd ‘adfyfyrio’ y fframwaith gan fy mod yn “gallu adfyfyrio ar fethiant fy hun a phobl eraill ac adnabod eu hachosion a dysgu wrthynt”. I gyrraedd lefel 4, mae’n rhaid i mi edrych yn ôl ar fy ngwaith a gwerthuso sut mae modd i mi wella gan ddefnyddio’r ffurflen BWA yn fwy effeithiol. Arfer dda arall o ddysgu drwy brofiad yw gweld faint o ddealltwriaeth sydd gan ddisgyblion am agwedd o waith megis elfen arian i gynllunio gweithgareddau a gwahaniaethu gwaith yn fwy addas (enghraifft 4).  Ymwna hyn a lefel 7 agwedd ‘dysgu drwy wneud’ gan fy mod yn “gallu adnabod cyfleoedd i hunan wella fy sgiliau trefniadol a thu hwnt”. I gyrraedd lefel 8 mae angen i mi gymryd cyfleoedd i adnabod faint o ddealltwriaeth sydd gan ddisgyblion am agwedd o’r cwricwlwm i gynllunio, addasu a bod y camau ymlaen yn rhai sydd yn sicrhau bod y disgyblion yn gwneud cynnydd effeithiol.  
Yn bersonol, nid wyf yn credu bod y Fframwaith EntreComp yn ddelfrydol i asesu lefelau cymhwysedd aelodau o fewn addysg oherwydd mae nifer o’r elfennau cymhwysedd yn ymwneud â menter, megis ‘Llythrennedd ariannol ac economaidd’. Teimlaf y byddai’n ddefnyddiol i ddefnyddio’r fframwaith wrth ddatblygu sgiliau gydol oes disgyblion o fewn addysg i’w datblygu a’i defnyddio yn y gweithle.
 “Children are born with a strong desire to explore the world around them and from this innate curiosity creativity develops” (Duffy, 2007 dyfynnwyd yn Gealy a Rees, 2010). Datblyga plant ifanc greadigedd drwy ymchwilio, cwestiynu a bod cyfleoedd chwarae yn hanfodol i ddatblygiadau creadigol (Moyles, 2007) a gwneud cysylltiadau newydd (Duffy, 1998). Cydnabyddir bod chwarae yn rhan annatod i ddatblygu chwilfrydedd ac i roi cyfleoedd i blant fod yn greadigol. Eglura Winicott (1980 dyfynnwyd yn Wilson, 2009) mae ond trwy chwarae mae’r plentyn neu’r oedolyn yn gallu fod yn greadigol. Dyma’r cyfleoedd caiff disgyblion i ddatblygu empathi, cydnabod teimladau ac i ddatblygu dychymyg. Cymra plant risg wrth chwarae a dengys Rinaldi (2006) bod hi’n hanfodol i blant cael y cyfleoedd i ddatblygu sgiliau datrys problemau a sgiliau meddwl. Trafoda Craft (1999) bod rhaid i ysgolion i feithrin creadigrwydd yn y blynyddoedd cynnar a bod addysg ysgolion cynradd ag uwchradd yn bwysicach nag addysg uwch i wneud hyn. Cred Bruce (2006) bod creadigrwydd yn fregus i ddatblygiadau cynnar plant a bod angen sicrhau nad yw athrawon a rhieni yn amharu ar ddatblygiad creadigrwydd disgyblion yn ifanc drwy ddweud rhywbeth negyddol. O ganlyniad daw diffyg hyder am fod yn greadigol a’r gofid i wneud rhywbeth creadigol.
I ddatblygu creadigrwydd plant gellir defnyddio model ‘Peiriant Arloesi’ Tina Seelig, sydd yn dangos y ffactorau sydd yn diwygio creadigrwydd pobl. I fod yn greadigol mae’n rhaid cael ffactorau mewnol sef gwybodaeth, agwedd a dychymyg ond i ddatblygu’r tri ffactor yna mae’n rhaid cael adnoddau, diwylliant a hinsawdd sef y ffactorau allanol. Dengys y model sut mae creadigrwydd yn deillio o gydweithrediad ein ffactorau mewnol a’n ffactorau allanol. Cred Seelig (2012) bod gwybodaeth, dychymyg ac agwedd i gyd yn dylanwadu ar greadigrwydd. I ddatblygu ein dychymyg, mae’r wybodaeth yn chwarae rhan annatod i ddatblygu syniadau newydd a dylanwadir yr amgylchedd a’r diwylliant ar hyn. Rhaid cael agwedd cadarnhaol a chymhelliad i ddatblygu’r holl ffactorau a gwelir bod adnoddau yn rhedeg yn baralel â gwybodaeth oherwydd y mwyaf rydych yn ei wybod y mwyaf  o adnoddau y gallwch ei ddefnyddio. Dengys bod angen i athrawon sicrhau dealltwriaeth gadarn o wybodaeth a rhoi cyfleoedd i ddisgyblion ymchwilio ystod o adnoddau i ddatblygu dealltwriaeth a sgiliau creadigol. Gwelir bod y dychymyg yn elfen bwerus i feddwl am syniadau newydd ac yn hanfodol i greadigrwydd. I ddatblygu’r dychymyg rhaid rhoi cyfleoedd i ddisgyblion gwneud cysylltiadau, cyfuno syniadau, datrys problemau a herio tybiaethau. Gwêl bod hinsawdd yn gyfochrog â’r dychymyg gan fod yr amgylchedd dysgu yn datblygu sgiliau meddwl a dychymyg disgyblion ac yn eu hysbrydoli i feddwl tu allan i’r bocs. Rhaid i athrawon sicrhau cyfleoedd rheolaeth i ddisgyblion ymweld â gwahanol amgylcheddau fel eu bod yn gallu cael profiadau a syniadau newydd.   
Mae Deci, Koestner a Ryan (1999) o’r farn bod gwobrwyo pobl yn niweidio eu cymhelliad i’r perfformiad tuag at dasgau. I’r gwrthwyneb, eglura Cameron, Banko a Pierce (2001) nad oes ymchwil yn cefnogi effeithiau negyddol wrth wobrwyo. Wrth ddim rhoi gwobr nag cymhelliad, sonnir bod unigolion yn gwthio eu hunain i lwyddo ac yn annog yr unigolyn i weithio’n galed (Deci a Ryan, 1985). Ond pan gaiff gwobr eu cynnig, tueddwyd gan bobl gwneud y dasg am y wobr sydd yn effeithio ar ansawdd perfformiad unigolyn a’i chymhelliad. Esboniwyd gan Pink (2010) bod cymhelliad ariannol yn amharu ar greadigrwydd.
Cred Seelig (2012) bod ystafelloedd y blynyddoedd cynnar yn sbarduno creadigrwydd a chwilfrydedd gan fod lluniau a lliw ar y waliau ac awyrgylch hamddenol. Ond mewn dosbarthiadau'r plant hyn, gwelir y byrddau mewn rhesi a’r amgylchedd yn fwy ffurfiol ac nid yw’n sbarduno creadigrwydd. Cydnabyddir bod gweithio mewn amgylcheddau agored a chyffrous yn agor meddyliau disgyblion i ddatblygu syniadau newydd a meddwl creadigol. Dengys pwysigrwydd cerdded a’r awyr agored gan Opezzo a Schwartz (2014) ond esbonia bod ysgolion yn lleihau’r amser caiff disgyblion ar addysg gorfforol i sicrhau eu bod yn cael gwersi ar y pynciau craidd felly nid yw sgiliau creadigol yn cael eu datblygu o fewn ysgolion. Dengys yng ngwaith Bentley a Seltzer (1999 dyfynnwyd yn Arthur, Grainger a Wray, 2006) bod angen creu amgylchedd diogel a chyffyrddus gan fod pawb yn greadigol ond iddynt gael amgylchedd dysgu cywir (Jeffrey a Craft, 2001). Sonia Compton et al., (2010) bod yr awyr agored yn cynnig cyfleoedd ac amser i blant feddwl ac yn hwyluso ystod o ymatebion creadigol. Rhaid sicrhau bod ystod o adnoddau ar gael i ddisgyblion oherwydd ni all plant dangos eu sgiliau creadigrwydd os nad oes ganddynt yr adnoddau i wneud hynny (Duffy, 1998). Esbonia McKellar (1957) bod mwyafrif o bobl greadigol proffesiynol â galerïau trefnus a bod angen gofod trefnus i helpu disgyblion i ganolbwyntio a chreu awyrgylch sy’n datblygu creadigrwydd (dyfynnwyd yn Duffy, 1998).  
Sefydlogrwydd swyddogaethol yw’r anallu i ystyried gwrthrych neu her o ongl arall sy’n rhwystro’r unigolyn o ddatrys problem. Casgla German a Defeyter (2000) bod plant yn imiwn i effeithiau sefydlogrwydd swyddogaethol. Dengys esiampl o oresgyn y bloc meddyliol hwn gan Karl Duncker (1945)  wrth iddo gynnig yr her cannwyll. Nod yr arbrawf oedd rhoi’r gannwyll ar y wal gan ddefnyddio bocs matsis a phinnau. I lwyddo, rhaid i’r un sy’n gwneud yr arbrawf edrych ar y bocs matsis mewn ffordd wahanol i focs a’i ddefnyddio mewn ffordd newydd. Esbonia Duncker mae'r gallu i newid gwrthrychau i bwrpas gwahanol yw creadigrwydd (Free, 2018). Yn ôl Harley (2017) gwelir bod y ffordd mae adnoddau yn cael eu cyflwyno megis y bocs matsis yn gallu effeithio ar gyflymdra pobl i ddatrys y broblem, oherwydd nid oedd y matsis yn y bocs,  llwyddodd y disgyblion hynach i binio’r bocs ar y wal yn fwy cyflym nag gyda bocs llawn. Cysyllta hyn a gwaith Bob Eberle o ‘Dawnsio’ sef y saith cysyniad gellir defnyddio i ddatblygu syniadau a chreadigrwydd. Ymwna her cannwyll Duncker (1945) ag elfen ‘newid pwrpas’ Eberle gan fod angen newid pwrpas y bocs matsis fel adnodd i ddal y gannwyll yn lle’r matsis. I ddatblygu creadigrwydd disgyblion rhaid rhoi amser a chyfleoedd i ddisgyblion defnyddio gwrthrychau mewn ffyrdd gwahanol i’r arfer ac i feddwl tu allan i’r bocs. Mae’n rhaid datblygu sgiliau cwestiynu plant i oresgyn y bloc meddyliol fel bod ganddynt well gwybodaeth am y gwrthrychau/heriau sydd yn eu hwynebu. Gall athrawon cynnal heriau datrys problemau i ddisgyblion megis yr her cannwyll ac ôl i’r athro trafod gyda’r disgyblion yr hyn maent wedi gwneud. Byddai’r athro yn gwneud y disgybl i adfyfyrio ac addasu ei strategaeth.  I oresgyn y bloc meddyliol, mae modd i athrawon rhoi tasgau meddwl dargyfeiriol megis datblygu datrysiadau heb y prif wrthrych. I atgyfnerthu hyn, gall athrawon addysgu dulliau ar sut i ddatrys problemau trwy gynyddu eu datrysiad yn effeithiol i broblemau.  
Cyflwynwyd y termau meddwl dargyfeiriol a cydgyfeiriol yn 1967 a sonnir am y ddau wahanol ffordd mae pobl yn meddwl. I ddatblygu creadigrwydd, rhaid i’r ddau broses cyd-chwarae yn ôl Guilford (1967), mae’n bwysig datblygu’r ddau broses yr un faint. Meddwl dargyfeiriol yw’r modd i ateb cwestiwn gan ddefnyddio ystod o syniadau ac i ddefnyddio dychymyg. Cysyllta meddwl dargyfeiriol yn gryf â chreadigrwydd gan dyma’r ffordd hoffai gweithleoedd y dyfodol eu staff i feddwl (Duffy, 1998). Meddwl cydgyfeiriol yw’r gallu i ateb cwestiwn yn gywir gan ddefnyddio’r wybodaeth flaenorol ac i’w ateb heb orfod meddwl yn greadigol iawn.  Dengys yng ngwaith Grigg (2015) mae dim ond 2% allan  o 200,000 oedd yn meddwl yn ddargyfeiriol sydd yn dangos nad yw digon o bobl yn datblygu sgiliau creadigrwydd a bod y sgil meddwl yn dirwyo wrth i bobl dyfu.  
I gloi, credir bod creadigrwydd a sgiliau menter  yn angenrheidiol i fywyd yr unfed ganrif ar ddeg gan nad oes neb yn siŵr pa swyddi fydd yn y dyfodol agos felly mae’n rhaid addysgu’r disgyblion y sgiliau rhyngbersonol er mwyn iddynt fedru addasu i unrhyw sefyllfaoedd. Nid yw creadigrwydd yn cael llawer o sylw o fewn ysgolion gan fod asesu a llythrennedd a rhifedd yn flaenoriaeth felly nid yw disgyblion yn cael cyfleoedd rheolaidd i ddatblygu creadigrwydd (Ewing a Saunders, 2016).  Rhaid sicrhau bod aelodau staff yr ysgol â dealltwriaeth dda ar ddatblygu creadigrwydd a menter o fewn ysgolion ac iddynt gael cefnogaeth ar y ffordd ymlaen. Mae angen i aelodau’r ysgolion feddwl am y ffordd maent yn trin ac yn cyfathrebu â phlant wrth dynnu llun neu ysgrifennu stori gan fod iaith negyddol yn gallu chwalu hyder disgybl i fod yn greadigol yn y dyfodol. Dylid sicrhau bod disgyblion yn cael cyfleoedd rheolaidd i ymweld ag ystod o amgylcheddau megis y tu allan, parc y pentref i ddatblygu syniadau a’i dychymyg. Mae’n rhaid cael meddwl agored i fod yn greadigol wrth i’r disgyblion ymchwilio am ysbrydoliaeth.

Enghraifft 1
	Enw’r Hyfforddai
	Teleri Phillips
	Cyfeirnod y sesiwn:
	Mathemateg
	Dyddiad:
	27/11/17
	Dosbarth:
	Cyn derbyn a Derbyn 
	Cynllun Ffocws y Cyfnod Sylfaen

2d


	
	
	
	
	
	
	

	Targed(au) Hyfforddi Personol
	
	Nifer y dysgwyr:
	14
	Oed:
	
3-5 oed
	

	
	

	Nodau/bwriadau dysgu:
	Dysgu mesur hyd
	Meini prawf llwyddiant:
	· Adnabod pethau sy’n hir a’n fyr.
· Mesur pethau yn safonol neu’n ansafonol.
· Defnyddio termau cywir i fesur 
	Ateb anghenion y dysgwyr:
	· Mi fydd disgyblion gallu isaf yn mesur gan ddefnyddio hiraf/ hir a byrraf/byr.
· Mi fydd y grŵp canol yn mesur yn ansafonol
· Grŵp gallu uchaf yn mesur drwy ddefnyddio mesuriadau safonol.

	Tasgau cyflwyniad/diweddglo
	Prif weithgareddau
Dylid defnyddio y ffurflen hon mewn perthynas â Ffurflen 2C
	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad
I’r holl grwpiau fe fydd gennyf dau wrthrych un sy’n fwy hir a’r un arall yn fwy byr. Fe fyddaf yn rhoi’r ddwy ar bwys ei gilydd ar y llawr ac yn gofyn i’r disgyblion beth sy’n wahanol rhwng y ddau?

yr ateb fe fyddaf yn chwilio am yw bod un fwy hir na’r llall. I wahaniaethu o hyn byddaf yn mynd ymlaen er mwyn i’r grŵp canol cael blociau er mwyn mesur yn ansafonol ac i’r grŵp uwch cael mesur gan ddefnyddio pren mesur. 

I asesu’r dysgu, mi fyddaf yn defnyddio bodiau i fyny, bodiau i lawr er mwyn gwybod faint o ddealltwriaeth sydd gan bob plentyn o’r dasg. 







	Tasg a gynlluniwyd gan yr hyfforddai (pwrpas, braslun o rôl yr hyfforddai a’r dysgu): 
Fe fydd pob grŵp yn mynd allan i’r iard i chwilio am bethau i fesur.
Grŵp isel yn mynd i chwilio am bethau sydd yn hir ac yn fyr.
Grŵp canol yn mynd a blociau, ffyn lolipop ac ati tu allan er mwyn cael mesur gwahanol wrthrychau.
Grŵp uwch yn mynd a phren mesur i fesur gwahanol wrthrychau.

Mi fydd grŵp canol ac uwch yn cael darn o bapur i nodi ei mesuriadau. Mi fydd y disgyblion yn tynnu lluniau ar iPad fel tystiolaeth o’r hyn maent wedi bod yn gwneud.


	· Blociau multilinks
· Pren mesur
· iPad
· Brigau
· Hir 
· Byr
· Hiraf
· Byraf
· Cm
· Mm

	· Beth yw hir/ byr?
· Pa un o rain sydd mwyaf hir/ byr?
· Sut wyt ti’n gwybod bod....... yn fwy hir?
· Bodiau i fyny/lawr er mwyn dangos os bod y disgyblion yn deall. 
· Pa mor hir yw....?
· Faint o flociau sydd angen arnat wyt ti’n meddwl?



















· .... beth wyt ti wedi mesur?
· Pa mor hir oedd?
· Beth oedd angen i ti wneud?
· Beth aeth yn dda?
· Oedd rhywbeth yn anodd ceisio mesur?
· Sut fyddet yn ei wella tro nesaf?

	
	Tasgau ychwanegol i’w cyflawni gydag oedolion (pwrpas, braslun o rôl ychwanegol yr oedolyn a’r dysgu)

Fe fydd taflen ar y bwrdd ac fe fydd angen i’r disgyblion uwch a chanol i fesur y pethau sydd ar y dudalen gan ddefnyddio’u ffordd o fesur nhw. Fe fydd y cynorthwyydd yn medru helpu os bod angen.
Grŵp isel i roi cylch o amgylch yr wrthrych hir neu fyr.  
	
	

	Diweddglo
I gloi fe fyddwn yn ail ymgynnull ar y mat er mwyn trafod beth mae’r plant wedi bod yn gwneud ac yn mesur. Fe fydd cyfle iddynt i fyfyrio i ddweud beth aeth yn dda a beth sydd angen ei wella erbyn tro nesaf. Fe fyddaf yn asesu drwy gwestiynu agored i weld faint o ddealltwriaeth sydd gan y plant. 
	
Cyfleoedd i ddysgu’n annibynnol:
Mi fydd cardiau mesur i’r disgyblion i fesur y wahanol wrthrychau arno (uwch a chanol).

I’r grŵp isel mi fydd gen i daflen iddynt i dorri allan o’r mwyaf i’r lleiaf. 


	
	

	Ymdriniaeth o’r cwricwlwm (ystod a sgiliau)
Datblygiad Mathemateg:
Meithrin:
· Cymharu, didoli a rhoi trefn ar ddau wrthrych neu fwy ar sail maint, pwysau neu gynhwysedd drwy arsylwi’n uniongyrchol  
· cyfrif hyd at 5 o wrthrychau’n ddibynadwy

Derbyn: 
· Defnyddio’r cymariaethau canlynol yn uniongyrchol: – hyd, uchder a phellter,  e.e. hirach/byrrach na
· cyfrif hyd at 10 o wrthrychau’n ddibynadwy
· defnyddio rhifau trefnol i 10 mewn gweithgareddau bob dydd a chwarae
· cynnig amcangyfrif synhwyrol o hyd at 10 o wrthrychau y gellir eu gwirio drwy gyfrif

	Llythrennedd ( FfLlRh)  
· trafod llun, modelau a gweithrediadau mewn termau syml
· gofyn cwestiynau am rywbeth a ddywedwyd.
· cyfnewid syniadau wrth drafod yn unigol ac mewn grwpiau bach, e.e. gyda ffrindiau
· cymryd rhan mewn gweithgareddau gydag eraill, gyda pheth rhyngweithio.
	Rhifedd (FfLlRh)
· trosglwyddo sgiliau mathemategol i weithgareddau chwarae a’r ystafell ddosbarth
· dewis cyfarpar ac adnoddau priodol
· defnyddio gwybodaeth a phrofiad ymarferol yn sail wrth amcangyfrif.
· defnyddio ieithwedd arferol ac ieithwedd fathemategol i siarad am eu syniadau a’u dewisiadau eu hunain
· defnyddio’r cymariaethau canlynol yn uniongyrchol: hyd, uchder a phellter, e.e. hirach/byrrach na


	FfCD      
Defnyddio iPad i dynnu llun o’r hyn maent wedi mesur
	Meddwl   
Meddwl mewn modd
•	beirniadol
•	dadansoddi eu casgliad
myfyrio ar eu dysgu

	ADCDF
	YCC

















Enghraifft 2:
Model Beirniadau Wedi Adfyfyrio (BWA)
Assisted Reflective Conclusions (ARC) Model
Dyddiad/Date: 21/11/2017
Digwyddiad critigol (Ffocws)/Critical incident (focus): Gwers ar amser

	Profiad/ Experience


	Teimladau/
Feelings

Beth yw eich teimladau ynghylch y profiad?
What are your feelings regarding the experience?
	

Aeth y wers yn dda a chredaf fy mod wedi cael fwy o syniad o faint o ddealltwriaeth sydd gan bob plentyn o gysyniad amser.



	Cofio a Deall/
Remember and Understand

Allwch chi restru’r agweddau ar y profiad dysgu a aeth yn dda?
Can you list the aspects of the learning experience that went well?

Pa elfennau o’r profiad dysgu oedd yn siomedig?
What were the elements of the
learning experience that were disappointing?


	

· Disgyblion wedi gwneud y dasg yn weddol annibynnol.
· Disgyblion wedi gallu dysgu’r symudiadau sy’n cyd-fynd a bob cwarter awr y cloc.
· Disgyblion yn ymwybodol o’r MPLl.


· Rhai o’r disgyblion ddim yn adnabod geirfa clociau megis cwarter awr, hanner awr ac yn y blaen. 
· Amber yn helpu llawer o Joey- dweud wrtho ei fod yn anghywir. 

	Gwerthuso a dadansoddi/
Evaluate and analyse

Beth fyddwch chi’n cadw’r un at hi sicrhau dysgu ac addysgu effeithiol yn y dyfodol?
What will you keep the same to ensure effective teaching and learning in the future?

Beth oedd achos yr elfen siomedig bwysicaf?
What was the cause of the most important disappointing element?

	


· Disgyblion yn gwneud y gweithgaredd yn annibynnol.
· Defnyddiosymudiadau i gysylltu ag adnabod yr amser.
· Cyflwyno’r MPLl ar ddechrau’r wers.


· Rhai ddim yn adnabod yr amseroedd.
· Rhai yn rhoi gormod o gymorth weithiau yn lle gadael y disgybl i ddod i ofyn am gymorth.

	Casgliadau a chamau gweithredu/
Conclusions and actions

Beth yw eich atebion posibl i’r materion siomedig a nodwyd?
What are your possible solutions to the disappointing issues identified?

Beth ydych yn mynd i’w wneud nesaf?
What will you do next?

	· Ymarfer un amser ar y tro yn lle 4.


· Dewis dau amser a gwneud ymarferion ar yr amseroedd yna. 
· Cael y disgyblion i wneud gwaith ymarferol, gweledol ac ati ar amser.




	Y profiad newydd / Transformed experience

























Enghraifft 3
Model Beirniad Wedi Adfyfyrio (BWA)
Assisted Reflective Conclusions (ARC) Model
Dyddiad/Date: 17/3/17
Digwyddiad critigol (Ffocws)/Critical incident (focus): Gwers atalnodi.

	Profiad/ Experience


	Teimladau/
Feelings
Beth yw eich teimladau ynghylch y profiad?
“What are your feelings regarding the experience?”

	
· Gwers atalnodi yn lawer rhy anodd I Flwyddyn 3 a 4.
· Taflen waith atalnodi braidd yn ddiflas felly collodd y plant diddordeb yn syth.
· Roedd y plant wedi blino felly nid oedden nhw’n canolbwyntio o gwbl yn y wers Gymraeg. 






	Cofio a Deall/
Remember and Understand
Allwch chi restru’r agweddau ar y profiad dysgu a aeth yn dda?
“Can you list the aspects of the learning experience that went well?”

Pa elfennau o’r profiad dysgi oedd yn siomedig?
“What were the elements of the learning experience that were disappointing?”

	
· Roeddwn wedi mynd dros y gwahanol atalnodi gyda’r plant i’w atgoffa ar ddechrau’r wers. 
· Roedd gen i daflen wybodaeth ar bryd i ddefnyddio’r atalnod er mwyn bod y plant yn medru gweithio’n annibynnol ac fe fyddai hyn wedi fy helpu i ddeall at ba lefel mae’r unigolion yn deall atalnodi. 


· Gwaith yn lawer rhy anodd i’r plant.
· Roeddwn wedi tynnu’r darn atalnodi allan o lyfr oedd yn anghyfarwydd i’r plant felly gall hyn fod wedi bod yn broblem hefyd.
· Plant wedi blino ar ôl gwneud awr o fathemateg.
· Agwedd rhai o’r plant yn siomedig oherwydd nid oedden nhw eisiau gwneud y gwaith ac yn dweud eu bod yn ddiflas. 




	Gwerthuso a dadansoddi/
Evaluate and analyse
Beth fyddwch chi’n cadw’r un fath i sicrhau dysgu ac addysgu effeithiol yn y dyfodol?
“What will you keep the same to ensure effective teaching and learning in the future?”




Beth oedd achos yr elfen siomedig bwysicaf?
“What was the cause of the most important disappointing element?”

	
· Rhoi taflen cynorthwyo i’r plant er mwyn eu helpu ar bryd i ddefnyddio atalnodi.
· Mynd dros y wahanol atalnodi ar ddechrau’r wers er mwyn atgoffa’r plant. 
· Pan sylwais fod y gwaith rhy anodd amser oedden nhw’n gweithio’n annibynnol fe newidiais y strategaeth er mwyn iddynt i weithio fel grŵp ac ar lafar. Roeddwn ni’n ysgrifennu’r frawddeg ar y bwrdd gwyn ac roedd yn rhaid i’r plant ddweud wrthyf ble oedd angen atalnodi. Roedd Chloe yn cofnodi ar y daflen er mwyn bod tystiolaeth yn llyfrau’r plant. 

· Roedd y plant wedi blino a ddim yn canolbwyntio.

· Roedd y gwaith yn lawer rhy anodd iddynt. 






	Casgliadau a chamau gweithredu/
Conclusions and actions
Beth yw eich atebion posibl i’r materiaon siomedig a nodwyd?
“What are your possible solutions to the disappointing issues identified?”








Beth ydych yn mynd i’w wneud nesaf?
“What will you do next?”

	
· Fel ateb i’r dasg yma, mae angen gwneud y gwaith yn fwy syml ar atalnodi i ddechrau er mwyn gweld pa lefel maen nhw arno. 
· Mae angen gwneud y gwaith yn fwy deniadol a diddorol- defnyddio uwcholeuwr /peniau coch er mwyn rhoi’r atalnod cywir. 
· Er mwyn eu helpu tro nesaf, allen ni rhoi bocs lle mae angen atalnod, fel bod y plant yn gwybod lle mae angen rhoi un. 
· Gwneud gwaith sydd yn drymach ar ddechrau’r bore lle bod y plant wedi blino gymaint. 



· Rhoi gwaith yn fwy syml a deniadol iddynt. 

· Cael y plant i weithio mewn pâr er mwyn helpu ei gilydd a datblygu sgiliau llafar a thrafod.





	Y profiad newydd / Transformed experience

$3.2: Addysgu: Monitro ac Asesu

Good

‘Sviwadau a thystiolaeth
Targedau ar gyfer Guelliant ac awgrymiadau er mwyn symud ymiaen

‘o werthuso yn ystod gwersi blaenorol. Creu arddangosfa hyfryd a lliwgar o waith y plant ary wal er.
muweyn thol gwerth I gwaith e.e, Arddangosfa Llewelyn Ein Lyw Olaf. Canmol y plant ar lafar yn
Ystod v gwersi a chynnig targedau cyrhaeddiadwy | symud y dysgu ymlaen. Defnyddic'r arddangosfa

yn fwy fel ffordd i adolygu a furfiolu'r cysyniadau dysgu.

$3.3: Addysgu: Addysgu a Rheolaeth Dosharth

Adequate
Syiwadau a thystiolaeth

Targedau ar gyfer Guelliant ac awgrymiadau er mwyn symud ymiaen

Dangos gallu cynyddol i anwain a chefogi oedolion ychwanegol yn effeithiol. Datblygu boddhaol o
sgiliau's EERh a LL. Rheolaeth dosbarth yn effeithiol ond roedd hyn yn gyfyngedig oherwydd nifer
fachy disgyblion yn v dosbarth. Defnyddio nifer o strategaethau | reoli ymddygiad. Mwy o brofiad

‘g£vda dosbarth mwy gyda nifer uwch o ddisgyblion ynddi

